แบงก์ปิดตัว230สาขา
ปี 2560 แบงก์พาณิชย์ปิดไป 230 สาขา กรุงไทยแชมป์ปิดสูงสุด 92 สาขา ดันกรุงเทพขึ้นแท่นจำนวนสาขามากสุดแทน
12 ม.ค. 2561

ปี 2560 แบงก์พาณิชย์ปิดไป 230 สาขา กรุงไทยแชมป์ปิดสูงสุด 92 สาขา ดันกรุงเทพขึ้นแท่นจำนวนสาขามากสุดแทนแหล่งข่าวจากธนาคารแห่งประเทศไทย (ธปท.) เปิดเผยว่า ธปท.ได้เปิดเผยสถิติจำนวนสาขาธนาคารพาณิชย์เดือน ธ.ค. 2560 พบว่า ปีที่ผ่านมาธนาคารพาณิชย์ในไทยมียอดปิดสาขาไปทั้งสิ้น 230 สาขา หรือลดลง 3.28% เหลือ 6,786 สาขา สอดคล้องกับพฤติกรรมผู้บริโภคที่หันมาใช้บริการธนาคารผ่านช่องทางอิเล็กทรอนิกส์มากขึ้นแทนการใช้บริการสาขา ทำให้ความจำเป็นของสาขาธนาคารพาณิชย์ลดลงทั้งนี้ ธนาคารกรุงไทยจัดเป็นธนาคารที่มียอดการปิดสาขาสูงสุด 92 สาขา หรือจากที่เคยเป็นธนาคารที่มีสาขามากที่สุดในประเทศ 1,213 สาขา เมื่อปี 2559 ก็ลดเหลือ 1,121 สาขา กลายเป็นธนาคารที่มีสาขามากเป็นอันดับ 3 ขณะที่ธนาคารกรุงเทพแซงขึ้นมาเป็นธนาคารที่มีจำนวนสาขามากอันดับ 1 คือ 1,168 สาขา เพิ่มขึ้น 11 สาขา จากปี 2559 ตามด้วยธนาคารไทยพาณิชย์ที่มี 1,161 สาขา ลดลง 9 สาขาสำหรับธนาคารที่มีจำนวนสาขาลดลงมากอันดับ 2 รองจากกรุงไทย ได้แก่ ธนาคารกสิกรไทย ลดลง 82 สาขา เหลือ 1,028 สาขา ตามด้วยธนาคาร ธนชาตที่ลดลง 69 สาขา เหลือ 524 สาขา ธนาคารทหารไทยลดลง 21 สาขา เหลือ 432 สาขานายอภินันท์ เกลียวปฏินนท์ ประธานเจ้าหน้าที่บริหารและกรรมการผู้จัดการใหญ่ ธนาคารเกียรตินาคิน กล่าวว่า ปีนี้คงได้เห็นธนาคารต่างๆ ปิดสาขารวมกันอีกหลาย 100 สาขาขณะที่อนาคตการใช้บริการธนาคารผ่านดิจิทัลมากขึ้นแน่นอน เพราะคนเห็นความคุ้มค่ามากขึ้น ไม่ต้องมาสาขา ประกอบกับเมื่อปิดสาขาถึงระดับหนึ่งคนจะเริ่มไม่สะดวกไปสาขาเป็นการบังคับให้คนต้องทดลองใช้ดิจิทัล